Sobotos mūšis

Sobotos mūšis – 1655 m. rugpjūčio 23 d. netoli Sobotos (Lodzės vaivadija, Lenkijos karalystė, Abiejų Tautų Respublika) įvykęs Abiejų Tautų Respublikos ir Švedijos imperijos karinių pajėgų mūšis, vienas iš Antrojo Šiaurės karo (Švedų tvano) susirėmimų.

Švedijos karaliaus Karolio X Gustavo vadovaujamos karinės pajėgos, įžengusios į Lenkiją, vieną pirmųjų stovyklų įsirengė Kolo mieste. Čia Švedijos karalius priėmė ATR valdovo Jono II Kazimiero Vazos pasiuntinius, siūliusius sudaryti taiką. Deryboms nepavykus švedų pajėgos ėmė rengtis judėti link Varšuvos.

Jonui II Kazimierui Vazai pavyko surinkti tik nedidelę kariuomenę, kurios pagalba tikėjosi pristabdyti švedų veržimąsi, tuo pat metu jis aktyviai ieškojo kitų valdovų paramos. Abejų pusių karinės pajėgos netoli Kolo esančio Sobotos miestelio apylinkėse susidūrė rugpjūčio 23 dieną.

Trumpai trukusiame mūšyje nugalėjo švedai, ATR pajėgos buvo visiškai sumuštos.Fredrik Ferdinand Carlson, Sveriges historia under konungarne af pfalziska huset, Volume 1, Stockholm: Norstedt, 1855, , p. 112 (švedų k.).Carl Efraim Josua Leonhard Wibling, Carl X Gustaf och Georg Rakoczy II, Lund: Berlingska, 1891, p. 13 (švedų k.).

Po mūšio Karolis X vadovavimą didžiajai daliai kariuomenės pavedė feldmaršalui Arvidui Vitenbergui (Arvid Wirtenberg von Debern), o pats su nedidelėmis – apie 2 tūkst. kavalerijos ir 1,2 tūkst. pėstininkų pajėgomis nužygiavo į menkai ginamą Varšuvą.Johan Levin Carlbom, Om Karl X Gustafs polska krig och öfvergången till det 2dra. Sundskriget Karl Gustaf Wrangel (1654–1658), Göteborg: Ericson, 1905, , p. 16 (švedų k.). ATR sostinė be kovos pasidavė rugpjūčio 29 d.

 Išnašos 

 Literatūra 
 Svenskt Militärhistoriskt Bibliotek  
 Leszek Podhorodecki, Rapier i koncerz, , Warsaw 1985, , pp. 247–248

Kategorija:1655 metai

Kategorija:Švedijos mūšiai
Kategorija:Švedų tvano mūšiai
Kategorija:Lenkijos mūšiai
Kategorija:Mūšiai Lenkijos teritorijoje